Diari Oficial de la Generalitat Valenciana


Sumari del DOGV 6857, del 07-09-2012 (2012/8276)

RESOLUCIÓ de 3 de setembre de 2012, de la Direcció General d'Innovació, Ordenació i Qualitat Educativa, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (segon cicle), educació primària i educació secundària obligatòria, així com els programes PROA i PASE, per al curs 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6857

Data del DOGV
:   07-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8276


Data del document
:   03-09-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 3 de setembre de 2012, de la Direcció General d'Innovació, Ordenació i Qualitat Educativa, per la qual es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (segon cicle), educació primària i educació secundària obligatòria, així com els programes PROA i PASE, per al curs 2012-2013. [2012/8276]
La Llei Orgànica 2/2006, de 3 de maig, d'Educació, establix en l'article 60, que, a fi de fer efectiu el principi d'igualtat, les administracions educatives desenrotllaran accions de caràcter compensatori en relació amb les persones, els grups i els àmbits territorials que es troben en situacions desfavorables i proveiran els recursos econòmics i els suports necessaris per a això.
L'Orde de 4 de juliol de 2001, de la Conselleria de Cultura i Educació, va regular l'atenció a l'alumnat amb necessitats compensació educativa (DOGV de 17.07.2001).
En el desplegament d'esta orde, la Resolució de 2 d'abril de 2012, de la Direcció General d'Ordenació i Centres Docents (DOCV de 13.04.2012), va convocar la sol·licitud dels programes de compensació educativa, juntament amb els programes Pla de Reforç, Orientació i Suport (PROA) i Programa d'Acollida al Sistema Educatiu (PASE), en una convocatòria única, que determinava els criteris i el procediment per a l'autorització de cada un dels programes en els centres.
Revisada i avaluada la proposta d'autorització realitzada per les direccions territorials d'Educació, Formació i Treball d'Alacant, Castelló i València, a través de la comissió designada a este efecte, i fent ús de les atribucions que em conferix la disposició final primera de l'Orde de 4 de juliol de 2001, resolc:
Primer
Autoritzar, amb caràcter ordinari per al curs escolar 2012-2013, els programes de compensació educativa dels centres que figuren en l'annex I de la present resolució.
De la mateixa manera, es proposa l'autorització dels centres indicats en l'annex II per al desenrotllament dels programes del pla PROA, així com els indicats en l'annex III de la present resolució per al desenrotllament de programes PASE durant el curs 2012-2013.
Segon
Proposar, a la Subsecretaria, la concessió dels recursos humans indicats en l'annex I a fi de fer possible el desenrotllament dels programes de compensació educativa autoritzats en els centres públics.
De la mateixa manera, i respecte als centres privats concertats, proposar al Servici de Centres Privats Concertats i Centres Privats, de la Direcció General de Centres Docents, la concessió dels recursos humans indicats en l'annex I a fi de fer possible el desenrotllament dels programes autoritzats.
Les citades propostes de concessió de recursos humans es realitzaran amb efectes des de l'1 de setembre de 2012 fins al 30 de juny de 2013.
Tercer
Concedir als centres públics els recursos econòmics de compensació educativa que figuren en l'annex I.
L'ajuda per als centres de règim públic puja a la quantitat de 597.700 euros, dels quals una tercera part 199.233,33 euros, correspon a l'últim quadrimestre de l'any 2012, i les dos terceres parts restants 398.466,67 euros, correspondran als dos primers quadrimestres de l'any 2013.
La concessió dels dits recursos tindrà caràcter plurianual per al curs acadèmic 2012-2013 en aplicació de l'article 29 del text refós de la Llei d'Hisenda Pública de la Generalitat Valenciana. Per això, la dotació econòmica es realitza en les dos fases següents:
Primera fase. Primer quadrimestre del curs 2012-2013.
Les ajudes corresponents al primer quadrimestre se sufragaran segons el que establix l'Orde 11/2012, de 28 de març, de la Conselleria d'Educació, Formació i Ocupació, per la qual es publica la línia pressupostària i es determinen els crèdits que han de finançar les ajudes als centres privats concertats i les dotacions econòmiques als centres públics que impartixen ensenyances de règim general d'educació infantil (segon cicle), educació primària i educació secundària obligatòria per al desenrotllament de projectes de compensació educativa (DOCV de 13.04.2012).
Segona fase. Segon i tercer quadrimestres del curs 2012-2013.
Per als centres públics se sufragaran a càrrec del capítol II, programa 421.30, de l'exercici pressupostari per al 2013.
El finançament d'esta segona fase quedarà condicionada a l'existència de crèdit adequat i suficient per a atendre-la en la Llei de Pressupostos de la Generalitat Valenciana de l'any 2013.
Quart
Segons el punt 11.b, de l'apartat primer, de la Resolució de 2 d'abril de 2012, els centres de règim públic no necessitaran aportar justificació extraordinària de gastos per al pagament del total de la dotació econòmica que es concedix en l'annex I de la present resolució d'autorització de programes de compensació educativa per al curs 2012-2013. La dita justificació es realitzarà pel procediment ordinari de justificació anual de gastos.
Quint
La direcció dels centres públics i privats concertats haurà d'omplir, en cada cas, els annexos IV, V i/o VI de la present resolució i els remetrà a l'adreça de correu electrònic: de la Direcció General d'Innovació, Ordenació i Qualitat Educativa, secció de Programes de Primària i Secundària, fins al 19 d'octubre de 2012. L'omissió de l'enviament dels mencionats annexos degudament omplits implicarà l'avaluació negativa en el programa corresponent.
Sext
La inspecció educativa realitzarà, a partir del segon trimestre del curs acadèmic 2012-2013, el seguiment i l'avaluació dels programes de compensació educativa, PROA i PASE, amb la col·laboració de la Direcció General d'Innovació, Ordenació i Qualitat Educativa.
Els centres realitzaran una memòria final dels programes que tinguen autoritzats i les presentaran del 14 al 28 de juny de 2013, segons els annexos VII, VIII i IX, de la present resolució. Les dites memòries s'hauran de remetre a les adreces de correu electrònic que apareixen en els citats annexos.
L'autorització dels recursos humans i personals corresponents al curs 2013-2014 quedarà condicionada a l'avaluació positiva que es realitze dels resultats obtinguts en el curs, especialment pel que fa a la millora global dels centres que han desenrotllat estos programes i a la millora de l'èxit escolar del seu alumnat.
Contra esta resolució, que no esgota la via administrativa, es podrà interposar un recurs d'alçada davant de la Secretaria Autonòmica d'Educació en el termini d'un mes a comptar des de l'endemà de la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.
València, 3 de setembre de 2012.- La directora general d'Innovació, Ordenació i Qualitat Educativa: Beatriz Gascó Enríquez.